CELEX: C2007/096/19
Language: da
Date: 2007-04-28 00:00:00
Title: Sag C-392/05: Domstolens dom (Fjerde Afdeling) af 26. april 2007 — Georgios Alevizos mod Ypourgou Oikonomikon (anmodning om præjudiciel afgørelse fra Symvoulio tis Epikrateias, Grækenland) (Arbejdskraftens frie bevægelighed — direktiv 83/183/EØF — artikel 6 — endelig indførsel i en medlemsstat af et køretøj til personlig brug fra en anden medlemsstat — person, der hører til personalet i en medlemsstats væbnede styrker, og som midlertidigt er udstationeret i en anden medlemsstat af tjenstlige grunde — begrebet sædvanligt opholdssted )

28.4.2007   
            
            
               DA
            
            
               Den Europæiske Unions Tidende
            
            
               C 96/12
            
         Domstolens dom (Fjerde Afdeling) af 26. april 2007 — Georgios Alevizos mod Ypourgou Oikonomikon (anmodning om præjudiciel afgørelse fra Symvoulio tis Epikrateias, Grækenland)
   (Sag C-392/05) (1)
   
   (Arbejdskraftens frie bevægelighed - direktiv 83/183/EØF - artikel 6 - endelig indførsel i en medlemsstat af et køretøj til personlig brug fra en anden medlemsstat - person, der hører til personalet i en medlemsstats væbnede styrker, og som midlertidigt er udstationeret i en anden medlemsstat af tjenstlige grunde - begrebet »sædvanligt opholdssted«)
   (2007/C 96/19)
   Processprog: græsk
   Den forelæggende ret
   Symvoulio tis Epikrateias
   Parter i hovedsagen
   
      Sagsøger: Georgios Alevizos
   
      Sagsøgt: Ypourgou Oikonomikon
   Sagens genstand
   Anmodning om præjudiciel afgørelse — Symvoulio tis Epikratias — fortolkning af artikel 6 i Rådets direktiv 83/183/EØF af 28. marts 1983 om afgiftsfritagelse ved privatpersoners endelige indførsel af personlige ejendele fra en medlemsstat (EFT L 105, s. 64) — rækkevidden af begrebet »sædvanligt opholdssted «— offentligt ansatte og officerer, der er udstationeret af tjenstlige årsager
   Konklusion
   Punktafgifter som dem, der er omtvistet i hovedsagen, er omfattet af anvendelsesområdet for afgiftsfritagelsen i henhold til artikel 1, stk. 1, i Rådets direktiv 83/183/EØF af 28. marts 1983 om afgiftsfritagelse ved privatpersoners endelige indførsel af personlige ejendele fra en medlemsstat, som ændret ved Rådets direktiv 89/604/EØF af 23. november 1989, hvis det fremgår — hvilket det påhviler den forelæggende ret at fastslå — at de normalt opkræves ved en privat persons endelige indførsel af et køretøj til personlig brug fra en anden medlemsstat. En særlig supplerende registreringsafgift som den i hovedsagen omtvistede er ligeledes omfattet af den nævnte artikel 1, stk. 1, hvis det fremgår — hvilket det påhviler den forelæggende ret at fastslå — at den er forbundet med selve den transaktion, hvorved køretøjet indføres.
   Artikel 6, stk. 1, i direktiv 83/183 skal fortolkes således, at en person, der hører til personalet i den offentlige administration, de væbnede styrker, politiet eller kystvagten i en medlemsstat, og som opholder sig mindst 185 dage om året i en anden medlemsstat sammen med sine familiemedlemmer med henblik på gennemførelsen i denne medlemsstat af en tjenstlig udstationering i en tidsbegrænset periode, under denne udstationering har sædvanligt opholdssted i henhold til den nævnte artikel 6, stk. 1, i denne anden medlemsstat.
   Hvis det efter gennemførelsen af den forelæggende rets undersøgelser fremgår, at de i hovedsagen omtvistede afgifter ikke er omfattet af afgiftsfritagelsen i henhold til artikel 1, stk. 1, i direktiv 83/183, vil det påhvile den forelæggende ret under hensyn til kravene, der følger af artikel 39 EF, at fastslå, om anvendelsen af den nationale lovgivning vedrørende disse afgifter kan sikre, at en person, der i forbindelse med en flytning af bopæl indfører et køretøj i oprindelsesmedlemsstaten, med hensyn til disse afgifter ikke stilles ringere i forhold til de personer, der har boet varigt i denne medlemsstat, og, hvis dette er tilfældet, om en sådan forskelsbehandling er begrundet i objektive hensyn, der er uafhængige af de berørte personers bopæl og står i rimeligt forhold til det formål, der lovligt forfølges med den nationale lovgivning.
   
      (1)  EUT C 10 af 14.1.2006.